rejauldu/bengali-wikipedia huggingface dataset:
আটচালা ঘর কাজী নজরুল ইসলামের স্মৃতিবিজড়িত একটি ঐতিহাসিক স্থান। এটি চুয়াডাঙ্গা জেলা শহর থেকে প্রায় ২০ কিলোমিটার দক্ষিণ-পশ্চিমে দামুড়হুদা উপজেলার  কার্পাসডাঙ্গা ইউনিয়নের দর্শনা রেলওয়ে স্টেশনের অনতিদূরে, মিশনপাড়ায় অবস্থিত। এখানে নজরুল সপরিবারে একাধিকবার অবকাশ যাপন করেছেন।   ইতিহাস  আটচালা ঘরের মালিক তৎকালীন নদিয়া জেলার কংগ্রেস নেতা এবং ভারতের শিমুলিয়া মাধ্যমিক বিদ্যালয়ের প্রাক্তন প্রধান শিক্ষক হর্ষপ্রিয় বিশ্বাস। কাজী নজরুল ইসলাম যখন কলকাতার আর্মহাস্ট স্ট্রিটে বসবাস করতেন তখন স্বদেশী আন্দোলনের জেরে একই এলাকার বাসিন্দা বৈদ্যনাথ বাবু, ও স্বদেশী আন্দোলনের নেতা মহিম সরকারের সঙ্গে অত্যন্ত ঘনিষ্ঠ সম্পর্ক ছিল। ১৯২৬ ও ১৯২৭ সালে তাদের আমন্ত্রণে কার্পাসডাঙ্গায় স্বদেশী আন্দোলনের তৎপরতা বাড়াতে কাজী নজরুল ইসলাম স্বপরিবারে বেড়াতে আসেন। কার্পাসডাঙ্গায় নজরুল স্থানীয় নেতা হর্ষপ্রিয় বিশ্বাসের আটচালা ঘরে আতিথেয়তা গ্রহণ করেছিলেন। ১৯২৬ সালে কাজী নজরুল ইসলাম স্বপরিবারে এখানে দুইমাস অবস্থান করেন। দিনের বেলা এখানে ঝাউগাছের নিচে বসে মহিম সরকারের দুই কন্যা আভা রাণী ও শিউলি রাণী কাজী নজরুল ইসলামের কাছে গান শিখতেন।  কাজী নজরুল ইসলাম এখানে রচনা করেছিলেন তাঁর বিখ্যাত কিছু ছড়া, কবিতা ও উপন্যাস। তাঁদের মধ্যে একটি হলো লিচুচোর কবিতা। এছাড়া পদ্মগোখরা, মৃত্যুক্ষুধা প্রভৃতি রচনাও করেছিলেন এই আটচালা ঘরে। অনেকে ধারণা করেন যে, এই এলাকার ভৌগোলিক এবং সামাজিক পরিবেশ হতে কাজী নজরুল ইসলাম রচনাগুলোর বিষয়বস্তু খুঁজে পেয়েছেন।  নজরুলের রাজনৈতিক কর্মকান্ডেও স্থানটি জড়িত। ব্রিটিশবিরোধী আন্দোলনে কাজী নজরুল ইসলাম সক্রিয়ভাবে অংশগ্রহণ করেছিলেন। শোষিত জনগোষ্ঠীর অধিকার আদায়ের আন্দোলনে এবং সামাজিক অনাচার রোধে বরাবর সোচ্চার ছিলেন তিনি। তিনি আন্দোলনের কাজেও ব্যবহার করেছিলেন ঘরটি। স্থানীয় নেতাবৃন্দের সঙ্গে এখানে অসংখ্যবার বৈঠক করেছেন। হুলিয়া জারি হলে তিনি এই বাসায় এসে কয়েকবার অবস্থান নিয়েছিলেন।  আটচালা ঘরটিতে এখনো সংরক্ষিত আছে কাজী নজরুল ইসলামের ব্যবহৃত খাট ও আলমারি। শ্রী হর্ষপ্রিয় বিশ্বাসের উত্তরসূরীরা যত্নে লালন করে যাচ্ছেন নজরুলের স্মৃতি। নিয়মিত সংস্কারের কাজে হর্ষপ্রিয় বিশ্বাসের উত্তরসূরীদের অনেক অর্থ ব্যয় করতে হয়। বর্তমানে এই ঘরটির মালিক হলেন প্রকৃতি বিশ্বাস বকুল।   পাদটীকা    তথ্যসূত্র   বিষয়শ্রেণী:কাজী নজরুল ইসলাম বিষয়শ্রেণী:চুয়াডাঙ্গা জেলার দর্শনীয় স্থান বিষয়শ্রেণী:চুয়াডাঙ্গা জেলা বিষয়শ্রেণী:বাংলাদেশের দর্শনীয় স্থান
গামলা ব্রোন (; বাংলা অর্থ: পুরাতন সেতু) হল উমে আলভ নদীর ওপরে নির্মিত উমিয়া, সুইডেনের প্রাচীনতম সেতু। সেতুটি প্রায় ৩০১ মিটার দীর্ঘ।   ইতিহাস  উমিয়া একটি সেতু লাভের পূর্বে এর অধিবাসীরা বরফ রাস্তা ব্যবহার করে নদী পার হত (শীতকালে) এবং অন্যান্য ঋতুতে ফেরীতে করেই নদী অতিক্রম করত।  ফিনীয় যুদ্ধকালীন সময়ে উমিয়া দ্বিতীয় রাশিয় দখলদারিত্বকালীন সময়ে ১৮০৯ সালে রাশিয়রা ভাসমান সেতু নির্মাণ করে তাদের নদী অতিক্রমের জন্য। তবে এরপরেই বসন্ত বন্যার সময়ে এটি ধ্বংস হয়।  উমে নদীর ওপর দিয়ে একটি সেতু নির্মাণের পরিকল্পনাটি অত্যন্ত ব্যয়বহুল মনে হলেও গভর্নর গুস্তফ মুনঠে এই বিষয়ে আগ্রহী হয়ে ওঠেন এবং তিনি ১৮৫৬ থেকে ১৮৫৮ সালের মধ্যে এই দায়িত্ব গ্রহণ করেন। তিনি এক আদেশপত্র জারি করেন এই বিষয়ে তদন্ত করতে যে সেতুটির জন্য কোনরূপ প্রস্তাব শ্রেষ্ঠ হবে এবং এর অঙ্কন ও গণনার জন্য কত খরচ হবে। তদন্তের রিপোর্ট অনুযায়ী শহরের ঠিক বাইরেই নদীর ওপরে সেতুটি নির্মাণ করাটাই ভাল হবে কারণ ঐ স্থানে নদীর নদীর ভিত্তি সেতুর ভারবহনের জন্য উপযুক্ত। এর খরচ ঠিক করা হয় আনুমানিক ৮৬,০০০ ক্রোনার।  ১৮৬৩ সালে সেতুটিকে উন্মুক্ত করে দেয়া হয় এবং এরপরে বহুদিন পর্যন্ত পর্যটকদের বা ভ্রমণকারীদের সেতুর টোল দিতে হত। প্রায় এক যুগ পর প্রকৃত কাঠের কাজটির পরিবর্তনের প্রয়োজনীয়তা দেখা দেয় এবং ১৮৯৪-৯৫ সালে একে পরিবর্তন করা হয় স্টিলের সাথে। এর পরেই সেতুটি বর্তমান রূপ লাভ করে।   বর্তমানের সেতু  বর্তমানে সেতুটি শুধুমাত্র পথচারী এবং মোটরবাইক আরোহীদের জন্যই উন্মুক্ত ২০১৩-এ কিছু ত্রুটি মেরামতের দিকে লক্ষ্য করা হয়।   তথ্যসূত্র   বিষয়শ্রেণী:সুইডেনের সেতু বিষয়শ্রেণী:১৮৬৩ সালে নির্মিত সেতু
ব্যবহার  The template produces asterisks in formatted for usage in a wikitable. It is part of a series.  Example:  {{element cell-asterisk|1}}   {{element cell-asterisk|2}}   {{element cell-asterisk|3}}   {{element cell-asterisk|4}}   {{element cell-asterisk|5}}   {{element cell-asterisk|2|style=background:yellow;}}   {{element cell-asterisk|2|align=left}}   {{element cell-asterisk|2|align=right|prefix=Prefx|suffix=Suffx}}   {{element cell-asterisk|1 right|align=right|prefix=Prefx}}   {{element cell-asterisk|3|link=Main Page}}    Parameters Parameters are optional. {{element cell-asterisk | | size  =  | align =  | style =  | prefix=  | suffix=  | link  =  }}  Number (1 to 5 asterisks; 1r and 1l, or 1 right and 1 left, re-align the single asterisk) Asterisks width in px (12px=compact cells; 16px default, 20px=large cells) Horizontal alignment: left, right, center. Plus 0.5em padding there. Default=center. See also "1 right". Any css style settings. Do not add "" quotes Text prefixed to the asterisks. Can use <br> Text suffixed to the asterisks. Can use <br> Links the image     আরও দেখুন   :image:Asterisks one.svg
ভারতীয় সংগীতউচ্চাঙ্গ সংগীত ভজন গজল কাওয়ালি লোকসংগীত চিত্রগীতি পপ রক হিপ হপ রবীন্দ্রসংগীত ধরন পুরস্কারফিল্মফেয়ার পুরস্কার পাঞ্জাবি সংগীত পুরস্কার উত্সবসংগীত নাটক অকাদেমি ত্যাগরাজ আরাধনা ক্লিভল্যান্ড ত্যাগরাজ আরাধনা বাংলা সংগীত মেলা গণমাধ্যমশ্রুতি গান ম্যাগাজিন জাতীয় সংগীত"জনগণমন-অধিনায়ক জয় হে" জাতীয় স্তোত্র"বন্দে মাতরম্‌" দেশ/অঞ্চলের মধ্যেআন্দামান এবং নিকোবার দ্বীপপুঞ্জঅন্ধ্র প্রদেশ অরুনাচল প্রদেশ আসামবিহার ছত্তীসগঢ় গোয়া গুজরাট হরিয়ানাহিমাচল প্রদেশ জম্মু ও কাশ্মীর ঝাড়খণ্ডকর্ণাটক কেরালামধ্যপ্রদেশে মহারাষ্ট্র মণিপুরমেঘালয় মিজোরাম নাগাল্যান্ডে ওড়িশাপাঞ্জাব রাজস্থান সিক্কিম তামিল নাড়ুত্রিপুরা উত্তর প্রদেশ উত্তরাঞ্চলপশ্চিমবঙ্গআরও দেখুন  সংগীত সংগীত
আমেরিকান ইউনিভার্সিটি অফ সেন্ট্রাল এশিয়া (এইউসিএ) হল কিরগিজস্তান প্রজাতন্ত্রের রাজধানী বিশকেকে অবস্থিত একটি লিবারেল আর্টস বিশ্ববিদ্যালয়। এই বিশ্ববিদ্যালয়টি পূর্বে কিরগিজ-আমেরিকান স্কুল এবং আমেরিকান ইউনিভার্সিটি ইন কিরগিজস্তান নামে পরিচিত ছিল।   ইতিহাস  বিশকেকের কিরগিজ স্টেট ন্যাশনাল ইউনিভার্সিটির (কেএসএনইউ) একটি বিশেষ স্কুল হিসাবে AUCA ১৯৯৩ সালে কিরগিজ-আমেরিকান স্কুল (কেএএস) হিসাবে তার যাত্রা শুরু করে। ১৯৯৭ সালে, এটি মার্কিন যুক্তরাষ্ট্র সরকার এবং ওপেন সোসাইটি ইনস্টিটিউটের (হাঙ্গেরিয়ান সমাজসেবী জর্জ সোরোস দ্বারা প্রতিষ্ঠিত একটি বেসরকারী দাতা সংস্থা) অর্থায়নে একটি স্বতন্ত্র প্রতিষ্ঠান হিসাবে প্রতিষ্ঠিত হয়। এই বিশ্ববিদ্যালয়ের প্রতিষ্ঠাতাদের একজন ছিলেন মানবাধিকার আইনজীবী এবং সাংবাদিক স্কট হর্টনScott Horton Interviews The Other Scott Horton, Antiwar Radio (Dec. 11, 2010)। প্রথমে আমেরিকান ইউনিভার্সিটি ইন কিরগিজস্তান (এইউকে) নামে পরিচিত, এই বিশ্ববিদ্যালয়টি ২০০২ সালে বর্তমান নাম গ্রহণ করে। যদিও বিশ্ববিদ্যালয়টি মধ্য এশিয়ার শিক্ষার্থীদের উচ্চ শিক্ষার সুযোগ দেওয়ার দিকে মনোনিবেশ করে, এখানকার অনেক ছাত্র-ছাত্রী এবং শিক্ষকরা সমগ্র এশিয়া এমনকি বিশ্বের অন্যান্য অংশ থেকেও আসেন। ২০১০ সালের মার্চে, এইউসিএ মার্কিন যুক্তরাষ্ট্রের নিউ ইয়র্কের বার্ড কলেজের সাথে একটি অংশীদারিত্ব চুক্তি করে। অংশীদারিত্ব চুক্তি অনুযায়ী এইউসিএ এর ছাত্র-ছাত্রীরা আমেরিকান স্টাডিজ, নৃবিজ্ঞান, অর্থনীতি, ইউরোপীয় স্টাডিজ, আন্তর্জাতিক এবং তুলনামূলক রাজনীতি, সাংবাদিকতা এবং গণযোগাযোগ, মনোবিজ্ঞান, সমাজবিজ্ঞান এবং সফ্টওয়্যার ইঞ্জিনিয়ারিং বিষয়ে মার্কিন যুক্তরাষ্ট্রের স্বীকৃত লিবারেল আর্টস ডিগ্রি পেয়ে থাকে। ইউএসএইড-এর স্বীকৃতি প্রতিবেদন অনুসারে, এইউসিএ মধ্য এশিয়ার প্রথম উচ্চ শিক্ষাপ্রতিষ্ঠান যা আমেরিকান মডেল অনুযায়ী কাজ করে। যেখানে ক্রেডিট-আওয়ার সিস্টেম আমেরিকান-শৈলীর লিবারেল আর্টস পাঠ্যক্রম অনুযায়ী তৈরী করা হয়েছে। এই গণতান্ত্রিক পাঠ্যক্রমে মূল্যবোধের প্রতি অঙ্গীকার, স্বাধীন অভিব্যক্তি এবং অনুসন্ধান, এবং একাডেমিক সততার প্রতি গুরুত্ব দেয়া হয়। বিশ্ববিদ্যালয়টি কিরগিজস্তানে সনন্দ দ্বারা প্রতিষ্ঠিত এবং এখানে এগারোটি স্নাতক প্রোগ্রাম এবং একটি স্নাতকোত্তর প্রোগ্রামের (এমবিএ) আওতায় কিরগিজ শিক্ষা মন্ত্রণালয় কর্তৃক অনুমোদিত কিরগিজ জাতীয় ডিপ্লোমা ডিগ্রী প্রদান করা হয়। এইউসিএ আমেরিকান- শৈলীর ডিপ্লোমাও অফার করে এবং শিক্ষার্থীদের রাশিয়ান এবং ইংরেজি উভয় ভাষায় কোর্স করতে হয়।  ক্যাম্পাস  থাম্ব|বিশ্ববিদ্যালয়ের পুরোনো ক্যাম্পাস আমেরিকান ইউনিভার্সিটি অফ সেন্ট্রাল এশিয়ার মূল ভবনটি ১৯৩০-এর দশকে নির্মিত হয়েছিল এবং এটি কিরগিজ এসএসআর-এর কমিউনিস্ট পার্টির কেন্দ্রীয় কমিটি এবং প্রজাতন্ত্রের সুপ্রিম কাউন্সিল দ্বারা ব্যবহৃত হত। ভ্লাদিমির লেনিন, কার্ল মার্কস এবং ফ্রেডরিখ এঙ্গেলস-এর প্রতিকৃতি এখনও এইউসিএ-এর কনফারেন্স হলে শোভা পাচ্ছে এবং কিরগিজ এসএসআর-এর অস্ত্রের কোট ভবনের সম্মুখভাগে রাখা আছে। ২০০৮ সালে কিরগিজস্তানের পার্টি অফ কমিউনিস্ট-এর তৎকালীন কিরগিজ সংসদ সদস্য ইশাক মাসালিভ, বর্তমান মূল ভবনের "ঐতিহাসিক মূল্য" এর কারণে এইউসিএ-এর অবস্থান পরিবর্তন করার আহ্বান জানান।   নতুন ক্যাম্পাস  নতুন বিল্ডিংটিতে চারটি তলা রয়েছে, একটি ফোরামের চারপাশ ঘিরে এই বিল্ডিংটি অবস্থিত যা প্রধান মিটিং-এর স্থান হিসাবে ব্যবহৃত হয়। মূল ভবনটি পরিবেশগত প্রভাব কমানোর জন্য ভূ-তাপীয় উত্তাপ এবং বৃষ্টির পানি সংগ্রহে করে তা ব্যবহার করে। ভবনটির ডিজাইন করেছেন হেনরি মায়ারবার্গ।  তথ্যসূত্র   বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বিশকেকের বিশ্ববিদ্যালয়
আল জাদিদ মাদ্রাসা (  ) তিউনিশিয়ার তিউনিসে অবস্থিত একটি মাদ্রাসা। এটি তিউনিসের মদিনার অন্যতম মাদ্রাসা।  তিউনিসিয়ায় উসমানীয় সাম্রাজ্যের সময়কালে মাদ্রাসাটি নির্মাণ করা হয়েছে।  এটি তিউনিসের মদিনার অন্যতম ঐতিহাসিক নিদর্শন। ১৯২২ সালের ২৫ জানুয়ারী তিউনিসের মদিনা ঐতিহ্যবাহী স্মৃতিস্তম্ভ হয়ে ওঠে।    অবস্থান  এই মাদ্রাসাটি তিউনিসের মদিনার এস সাববাগাইন সড়কে (২৯ নম্বর) অবস্থিত। এটি এল জাদিদ মসজিদসহ একটি স্থাপত্য কমপ্লেক্সের একটি অংশ।  মাদ্রাসায় ছাত্রদের থাকার জন্য পনেরটি কক্ষ রয়েছে। এল ইউসেফিয়া মাদ্রাসা উপরের তলায় অবস্থিত।   ইতিহাস  হুসেনি রাজবংশের প্রথম বেগ প্রথম আল হুসেন ইবনে আলীর শাসনামলে নির্মিত চারটি মাদ্রাসার মধ্যে এল জাদিদ মাদ্রাসা অন্যতম।  ১৭১৭ সালে (১১৩০ হিজরি সন ) প্রতিষ্ঠিত হয়। এল জাদিদ নামকরণ করা হয় কারণ এটি এল জাদিদ মসজিদের অতি নিকটে অবস্থিত।  আহমদ বার্নেজ (১৬৬৪-১৭২৬) মাদ্রাসায় প্রথম পণ্ডিতদের একজন।   ভূমিকা  অন্যান্য মাদ্রাসাগুলির মতো এল জাদিদ মাদ্রাসা ইজ-জিতোনা শিক্ষার্থীদের পড়াশোনা থেকে থাকা খাওয়ার ব্যবস্থা করে পরিচালিত হয়। ১৯৩০ সালে সেখানে ৪৪ জন শিক্ষার্থী বাস করছিলেন, তবে ক্ষমতা ছিল ২০ জন শিক্ষার্থী।   তথ্যসূত্র   বিষয়শ্রেণী:১৭১৭-এ প্রতিষ্ঠিত বিষয়শ্রেণী:তিউনিশিয়ার মাদ্রাসা বিষয়শ্রেণী:উসমানীয় সাম্রাজ্যের স্থাপত্য
দ্য গডস অফ মার্স (ইংরেজি: The Gods of Mars; অনুবাদ: মঙ্গল গ্রহের দেবতারা) হল মার্কিন লেখক এডগার রাইস বারোজের লেখা একটি সায়েন্স ফ্যান্টাসি উপন্যাস। এটি বারোজের বারসুম ধারাবাহিকের দ্বিতীয় বই। জন কার্টার ও তাঁর স্ত্রী ডেজাহ থোরিস এই উপন্যাসের প্রধান চরিত্র। ১৯১৩ সালের জানুয়ারি থেকে মে মাসের মধ্যে দি অল-স্টোরি পত্রিকায় পাঁচটি পর্বে ধারাবাহিক আকারে উপন্যাসটি প্রথম প্রকাশিত হয়।স্যাম্পসন, পৃ. ১৮১। ১৯১৮ সালের সেপ্টেম্বর মাসে এ. সি. ম্যাকক্লার্গ কর্তৃক একটি সম্পূর্ণ উপন্যাসের আকারে প্রকাশিত হয়। পরবর্তীকালে এটির অনেকগুলি সংস্করণও প্রকাশিত হয়েছিল।  তথ্যসূত্র   উল্লেখপঞ্জি                         বহিঃসংযোগ        প্রোজেক্ট গুটেনবার্গে উপন্যাসটির পাঠ    ইআরবিজাইন অলংকৃত গ্রন্থপঞ্জি: দ্য গডস অফ মার্স ভুক্তি  বিষয়শ্রেণী:১৯১৩-এর মার্কিন উপন্যাস বিষয়শ্রেণী:১৯১৩-এর ফ্যান্টাসি উপন্যাস বিষয়শ্রেণী:১৯১৩-এর কল্পবিজ্ঞান উপন্যাস বিষয়শ্রেণী:মার্কিন ফ্যান্টাসি উপন্যাস বিষয়শ্রেণী:মার্কিন কল্পবিজ্ঞান উপন্যাস বিষয়শ্রেণী:এডগার রাইস বারোজের মঙ্গলীয় উপন্যাস বিষয়শ্রেণী:ধারাবাহিক আকারে প্রথম প্রকাশিত উপন্যাস বিষয়শ্রেণী:আর্গোসি পত্রিকায় প্রথম প্রকাশিত উপন্যাস বিষয়শ্রেণী:পরকাল-বিষয়ক উপন্যাস বিষয়শ্রেণী:এ. সি. ম্যাকক্লার্গ প্রকাশিত উপন্যাস বিষয়শ্রেণী:সায়েন্স ফ্যান্টাসি উপন্যাস বিষয়শ্রেণী:মঙ্গল গ্রহের প্রেক্ষাপটে উপন্যাস বিষয়শ্রেণী:মার্কিন কাল্পনিক উপন্যাস বিষয়শ্রেণী:পর্বক্রমে প্রথম প্রকাশিত উপন্যাস
নিম্নলিখিত তালিকাটি ভারতে রোমান ক্যাথলিক ধর্মপ্রচারকদের তালিকা বোঝান হয়েছে;   প্রারম্ভিক ধর্মপ্রচারকগণ    সেন্ট ফ্রান্সিস জেভিয়ার  রবার্তো ডি নবিলি  জর্দানাস কাটালানি    জন ম্যারিগনল্লি   রোমান ক্যাথলিক ধর্মপ্রচারকগণ   এগুলির মধ্যে রয়েছেন:   জর্দানাস  জিওভান্নি ডি ম্যারিগনল্লি অন্য নাম জন ডি ম্যারিগনল্লি  রবার্তো ডি নবিলি  সেন্ট ফ্রান্সিস জেভিয়ার (১৫০৬–৫২)  ম্যাথিয়াস ডি ক্যাস্ত্রো (১৫৯৪–১৬৭৭)  থমাস ডি ক্যাস্ত্রো (১৬৮৪)  জন দি ব্রিতো (১৬৪৭-১৬৯৩)  জোসেফ ভাজ (১৬৫১–১৭১১)Life and achievements of blessed Joseph Vaz: Apostle of Canara and Sri Lanka, Cosme Jose Costa, Pilar Publications, 1996, p. 10.  কস্টানটিনো গুইসপি বেসসি (১৬৮০–১৭৪৭)  মাদার টেরেজা (১৯১০–১৯৯৭)"Blessed Mother Teresa". (2007). Encyclopædia Britannica. Retrieved 4 July 2010.  তথ্যসূত্র   আরও পড়ুন   In the Shadow of the Mahatma: Bishop V. S. Azariah and the Travails of Christianity in British India by Susan Billington Harper.  Mother Teresa: A Complete Authorized Biography  by Kathryn Spink.   রোমান ক্যাথলিকগণ  ভারতে ধর্মপ্রচারকগণ  রোমান ক্যাথলিক ধর্মপ্রচারকগণ বিষয়শ্রেণী:ভারতীয় ব্যক্তির তালিকা
সার্ভাইভার সিরিজ একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে, যা সার্ভাইভার সিরিজ কালানুক্রমিকের অধীনে প্রচারিত সপ্তম অনুষ্ঠান ছিল। এই অনুষ্ঠানটি ১৯৯৩ সালের ২৪শে নভেম্বর তারিখে মার্কিন যুক্তরাষ্ট্রের ম্যাসাচুসেটসের বস্টনের বস্টন গার্ডেনে অনুষ্ঠিত হয়েছে।  প্রাক-প্রদর্শনে একটিসহ মূল অনুষ্ঠান মিলিয়ে সর্বমোট ছয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে দি অল-আমেরিকান্স সার্ভাইভার সিরিজ ম্যাচে দ্য ফরেন ফ্যানাটিকসকে পরাজিত করেছে। অন্যান্য শীর্ষস্থানীয় ম্যাচে, দ্য হ্যাভেনলি বডিজ এসএমডাব্লিউ ট্যাগ টিম চ্যাম্পিয়নশিপের জন্য আয়োজিত ট্যাগ টিম ম্যাচে দ্য রক 'এন' রোল এক্সপ্রেসকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল   ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি সার্ভাইভার সিরিজ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের নভেম্বর মাসে অনুষ্ঠিত হয়। রেসলম্যানিয়ার পর ডাব্লিউডাব্লিউইর ইতিহাসে দ্বিতীয় দীর্ঘতম চলমান এই প্রতি-দর্শনে-পরিশোধ অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সামারস্ল্যাম) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত চতুর্থ বৃহত্তম অনুষ্ঠান। ১৯৮৭ সালের ২৬শে নভেম্বর তারিখে প্রথমবারের মতো সার্ভাইভার সিরিজ অনুষ্ঠিত হয়েছে।  এই অনুষ্ঠানটি ঐতিহ্যগতভাবে সার্ভাইভার সিরিজ ম্যাচ দ্বারা চিহ্নিত করা হয়, যা এক ধরনের ট্যাগ টিম এলিমিনেশন ম্যাচ; এটি সাধারণত একে অপরের বিরুদ্ধে চার বা পাঁচজন কুস্তিগিরের দুটি দল নিয়ে আয়োজন করা হয়। সার্ভাইভার সিরিজ ম্যাচে একটি দলের প্রতিটি সদস্যকে জয়ের জন্য অবশ্যই প্রতিপক্ষ দলের সকল কুস্তিগিরদের নিষ্কাশিত করতে হবে। ম্যাচের নামটি এই শর্ত থেকে উদ্ভূত হয়েছে, কারণ বিজয়ীরা "সার্ভাইভার" নামে অভিহিত হয়। কখনও কখনও সার্ভাইভার সিরিজের ম্যাচে অতিরিক্ত শর্ত আরোপ করা হয়, যেমন পরাজিত দলের সদস্যদের ডাব্লিউডাব্লিউই হতে বরখাস্ত করা হবে। সাধারণত দুটি দলের মধ্যে প্রতিদ্বন্দ্বিতা করা হলেও, ২০১৯ সালের অনুষ্ঠানে ত্রিমুখী সার্ভাইভার সিরিজ ম্যাচে একে অপরের বিরুদ্ধে তিনটি দল ছিল।  ১৯৯৩ সালের এই অনুষ্ঠানটি সার্ভাইভার সিরিজ কালানুক্রমিকের সপ্তম অনুষ্ঠান ছিল, যা ২৪শে নভেম্বর তারিখে মার্কিন যুক্তরাষ্ট্রের ম্যাসাচুসেটসের বস্টনের বস্টন গার্ডেনে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।  তথ্যসূত্র  বহিঃসংযোগ     ১৯৯৩ সার্ভাইভার সিরিজ বিষয়শ্রেণী:নভেম্বর ১৯৯৩-এ মার্কিন যুক্তরাষ্ট্রে ঘটনা বিষয়শ্রেণী:১৯৯৩-এ ম্যাসাচুসেটস বিষয়শ্রেণী:ম্যাসাচুসেটসে ঘটনা বিষয়শ্রেণী:বস্টনে পেশাদার কুস্তি
৩২ ওল্ড স্লিপ, যা ওয়ান ফিন্যানশিয়াল স্কয়ার হিসেবে সমধিক পরিচিত, হল  নিউ ইয়র্ক শহরের অর্থনৈতিক বিভাগে অবস্থিত এক আকাশস্পর্শী ভবন। ১৯৮৭ সালে ভবনটি সম্পূর্ণরূপে তৈরি করা হয়। ভবনটি ৩৬ তলা বিশিষ্ট এবং সমুদ্রপৃষ্ঠ থেকে । এই ভবনে রয়েছে সফটওয়্যার কোম্পানি কনভেন, এয়াইজি গ্লোবাল রিয়েল স্টেট, গোল্ডম্যান স্যাচ, যুক্তরাষ্ট্র আদমশুমারি ব্যুরোর নিউ ইয়র্কের আঞ্চলিক অফিস, এবং নিচ তলায় রয়েছে নিউ ইয়র্ক শহর অগ্নি নিয়ন্ত্রণ বিভাগ (এফডিএনওয়াই), ৪টি ইঞ্জিন কোম্পানি  এবং ১৫টি ল্যাডার কোম্পানি রয়েছে।   ইতিহাস  বর্তমান ভবনটির স্থলে পূর্বে যুক্তরাষ্ট্রের শেষ গণ স্বর্ণপরিশোধনাগার যুক্তরাষ্ট্র এসেয় অফিস অবস্থিত ছিল। এখানে সাধারণত ক্ষতিগ্রস্ত মুদ্রা ও কাগজের নোট গলিয়ে ফেলে নষ্ট করা হত। ১৯৮৩ সালে যুক্তরাষ্ট্র মিন্ট ৪২,১৭৬ বর্গফুটের (৩,৯১৮.৩ বর্গমিটার) এ সম্পত্তি নিলামে তোলে। ৩ মিলিয়ন ডলার ডাকার মধ্য দিয়ে নিলাম শুরু হলেও শেষে এইচআরও ইন্টারন্যাশনাল লিমিটেড গ্রুপ ২৭ মিলিয়ন ডলার দিয়ে নিলামে জয়লাভ করে। এই নিলাম স্থানটিকে নিলামে বিক্রয়কৃত যুক্তরাষ্ট্রের সবচেয়ে মূল্যবান সরকারি সম্পত্তির আখ্যা এনে দেয়। ১৯৮৬ সালে এশেয় অফিস ভবনটি ভেঙ্গে ফেলা হয়।   ১৯৮৭ সালে এইচআরও ৩৬তলা বিশিষ্ট এক সুবিশাল ভবন নির্মাণ করেন এবং এই সম্পত্তির নাম দেয়া হয় ২৩-৪৩ ওল্ড স্লিপ প্রোপার্টি ওয়ান ফিন্যানশিয়াল সেন্টার। ১৯৯৫ সালে প্যারামাউন্ট গ্রুপ ১৩৫ মিলিয়ন ডলারের বিনিময়ে এই সম্পত্তি কিনে নেয়। ২০০৭ এর আগস্টে এই সম্পত্তি বেকন ক্যাপিটাল পার্টনারস এর কাছে ৭৫১ মিলিয়ন ডলারে বিক্রি করে দেওয়া হয়, যা ছিল লোয়ার ম্যানহাটনের ইতিহাসে সবচেয়ে বেশি দামে বিক্রয় হওয়া অফিস ভবন।  ২০১২ সালে ম্যানহাটনের অনেক ভবনের মত ৩২ ওল্ড স্লিপ ভবনে হারিকেন স্যান্ডির সময় ঝড় ও পানিতে ক্ষতিগ্রস্ত হয়েছে। বেশিরভাগ এলাকার ভবন নির্মাণ করা হয়েছে এমন নকশায় যাতে সেগুলো শক্তিশালি ভূমিকম্প ও বন্যাতেও টিকে থাকে। এক বছরের মধ্যে এই ভবনের বাজার মূল্য ২১.৬% হ্রাস পায় ($৬৫.৭ মিলিয়ন)। ২০১৩ সালে পুনরায় উন্নত করার চেষ্টা করা হয়েছে যাতে এই ভবন ভবিষ্যতের যেকোনো ঝড়ের মাঝেও ভালভাবে টিকে থাকতে পারে।   স্থাপত্য  এই দালানটি আধুনিক স্থাপত্য হিসেবে বিবেচিত। দালানটির চার ধার গ্রানাইট এবং রূপার প্রলেপযুক্ত কাচ দ্বারা দালানটির ভিত্তি গঠিত হয়েছে। এই দালানের সিঁড়ি অষ্টভুজ আকৃতিবিশিষ্ট। এই দালানটির কাঁচগুলো পর্দা দ্বারা আবৃত।  ভবনটির প্রতি তলায় ২৩,৪০৪ থেকে ৩৮,৭৫০ বর্গফুট স্থান ভাড়া দেওয়ার জন্য ব্যবহৃত হয়। সব মিলিয়ে মোট ১,১৬১,৪৩৪ বর্গফুট ভাড়া দেওয়া হয়ে থাকে। এর প্রতি তলারই অভ্যন্তরীণ অংশ স্তম্ভহীন এবং  দৈর্ঘ্যের লবিবিশিষ্ট। ভবনটিতে মোট ২৬টি এলিভেটর এবং ভবনের তলদেশে পার্কিং গ্যারেজ আছে। ভবনটির নিচে পশ্চাৎদিকে ব্যক্তিগত মালিকানাধীন কিছু খিলান এবং শহুরে প্লাজা আছে।   তথ্যসূত্র   বিষয়শ্রেণী:অর্থনৈতিক কেন্দ্র, ম্যানহাটন বিষয়শ্রেণী:১৯৮৭-এ প্রতিষ্ঠিত বিষয়শ্রেণী:ম্যানহাটনের আকাশচুম্বী ভবন
বাংলাদেশ রেলওয়ে চন্দ্রপ্রভা বিদ্যপীঠ   পাবনা জেলার ঈশ্বরদী উপজেলার অন্তর্গত বাংলাদেশ রেলওয়ের বিভাগীয় কার্যালয় পাকশীতে অবস্থিত একটি সরকারী মাধ্যমিক বিদ্যালয়।   ইতিহাস  বিংশ শতাব্দীর গোড়ার দিকের তদানীন্তন সাঁড়া থানার (বর্তমান ঈশ্বরদী) অন্তর্গত পাকশী এবং এর নিকটস্থ গ্রাম গুলোতে শিক্ষা ব্যবস্থার উন্নতিকল্পে, রেলওয়ে চাকুরীরত কর্মীদের সন্তান এবং স্থানীয় জনগণের সন্তানদের শিক্ষা প্রদানের ব্যবস্থা করার জন্য শ্রী যুক্ত যোগীন্দ্র চন্দ্র দাসগুপ্ত বিদ্যালয়টি প্রতিষ্ঠা করেন। ১৯২৪ সালের ২ জানুয়ারী প্রতিষ্ঠত হয় পাকশী ইংলিশ হাই স্কুল নামে। ১৯৩৮ সালে প্রতিষ্ঠাতার মায়ের নামানুসারে বিদ্যালয়ের নামকরণ করা হয় চন্দ্রপ্রভা বিদ্যপীঠ। ১৯৮৫ সালে বিদ্যালয়টিকে রেলওয়ের অধীনস্থ করা হয়, এবং তখন থেকে এটি বাংলাদেশ রেলওয়ে চন্দ্রপ্রভা বিদ্যপীঠ নামে পরিচিত।   উল্লেখযোগ্য শিক্ষার্থী   কামরুল ইসলাম (চিকিৎসক) - স্বাধীনতা পুরস্কার বিজয়ী চিকিৎসক।   আরও দেখুন   বাংলাদেশের শিক্ষাব্যবস্থা  বাংলাদেশের বিদ্যালয়ের তালিকা   তথ্যসূত্র   বিষয়শ্রেণী:পাবনা জেলার বিদ্যালয় বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:১৯২৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯২৪-এ ভারতে প্রতিষ্ঠিত
হংকং জাতীয় মহিলা ফুটবল দল ( ফিফা কর্তৃক হংকং, চীন হিসাবে স্বীকৃত) আন্তর্জাতিক মহিলা ফুটবলে হংকং-এর প্রতিনিধিত্ব করে এবং হংকং, চীনের ফুটবল অ্যাসোসিয়েশন দ্বারা নিয়ন্ত্রিত হয়, হংকংয়ে ফুটবলের নিয়ন্ত্রক সংস্থা।   আরও দেখুন  হংকংয়ের খেলাধুলা হংকংয়ে ফুটবল হংকংয়ে মহিলা ফুটবল হংকং জাতীয় ফুটবল দল  তথ্যসূত্র  বহিঃসংযোগ  অফিসিয়াল ওয়েবসাইট, এইচকেএফএ.কম   ফিফা প্রোফাইল, ফিফা.কম   বিষয়শ্রেণী:এশিয়ার জাতীয় নারী ফুটবল দল জাতীয় মহিলা
নেত্রকোণা সদর থানা বাংলাদেশের নেত্রকোণা জেলার অন্তর্গত নেত্রকোণা সদর উপজেলার একটি থানা।   প্রতিষ্ঠাকাল  ১৮৭৪ সালে নেত্রকোণা সদর থানা প্রতিষ্ঠিত হয়।   প্রশাসনিক এলাকাসমূহ  নেত্রকোণা সদর উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম নেত্রকোণা সদর থানার আওতাধীন।  পৌরসভা:  নেত্রকোণা  ইউনিয়নসমূহ:  ১নং মৌগাতি  ২নং মেদনী  ৩নং ঠাকুরাকোণা  ৪নং সিংহের বাংলা  ৫নং আমতলা  ৬নং লক্ষ্মীগঞ্জ  ৭নং কাইলাটি  ৮নং দক্ষিণ বিশিউরা  ৯নং চল্লিশা  ১০নং রৌহা  ১১নং কালিয়ারা গাবরাগাতি  ১২নং মদনপুর   আরও দেখুন   নেত্রকোণা সদর উপজেলা  নেত্রকোণা জেলা   তথ্যসূত্র    বহিঃসংযোগ   বিষয়শ্রেণী:নেত্রকোণা জেলার থানা বিষয়শ্রেণী:নেত্রকোণা সদর উপজেলা
thumb|Interior water taps are commonly found in the bathroom and kitchen   ট্যাপ বলতে নলের মাধ্যমে সরবরাহকৃত তরল (মূলত পানি/জল) বা গ্যাসের মুক্তি নিয়ন্ত্রণকারী কপাটিকাকে বোঝায়। কপাটিকা খোলা ও বন্ধ করার বিভিন্ন পদ্ধতি থাকতে পারে, তবে সাধারণত একটি ছোট হাতল ঘুরিয়ে এই কাজটি সম্পাদন করা হয়।    পরিভাষা ব্রিটিশ দ্বীপপুঞ্জ  ব্রিটিশ দ্বীপপুঞ্জ এবং কমনওয়েলথের বেশিরভাগ ক্ষেত্রে যে কোনও প্রকারের ভালভের জন্য বিশেষত ফিটিংগুলো বাথটবগুলো এবং সিংকে পানি সরবরাহ নিয়ন্ত্রণ করতে টেপ ব্যবহারৃত হয়।  মার্কিন যুক্তরাষ্ট্র কলটি মার্কিন যুক্তরাষ্ট্রে সর্বাধিক প্রচলিত শব্দ, ব্রিটিশ ইংরেজিতে "ট্যাপ" ব্যবহারের অনুরূপ। স্পিগট ব্যবসায় (যেমন প্লাস্টার) পেশাদারদের দ্বারা ব্যবহৃত হয় এবং সাধারণত বহিরঙ্গনকে বোঝায়  সিলকক (এবং সিলকক), "স্পিগট" সমান, একটি "মোরগ" (স্টপকক এবং পেটককের মতো) উল্লেখ করে যা একটি ফাউন্ডেশনের সিলে প্রবেশ করে। বিবি (বিবকক, এবং পায়ের পাতার মোজাবিশেষ বিবি বা পায়ের পাতার মোজাবিশেষ), "স্পিগোট" এর সমান। ওয়াল হাইড্র্যান্ট, "স্পিগোট" সমান | ট্যাপ সাধারণত বিয়ারের ট্যাপ বোঝায়, যদিও "ট্যাপ ওয়াটার" (অর্থাৎ ঘরোয়া ব্যবহারের জন্য বিশুদ্ধ পানি) এর বিবরণকারী হিসাবে উপস্থিত হয়।  তথ্যসূত্র  বহিঃসংযোগ      বিষয়শ্রেণী:সেচ বিষয়শ্রেণী:পানি বিষয়শ্রেণী:পানীয় জল বিষয়শ্রেণী:পানি দূষণ বিষয়শ্রেণী:পানি সরবরাহ অবকাঠামো
শেক জিব্রিল উয়াত্তারা (; জন্ম: ১৯ সেপ্টেম্বর ১৯৯৯; জিব্রিল উয়াত্তারা নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে মরক্কী ক্লাব সাফি এবং বুর্কিনা ফাসো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৬–১৭ মৌসুমে, বুর্কিনাবি ক্লাব ভিতেসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ভিতেসের হয়ে মাত্র এক মৌসুম অতিবাহিত করার পর ২০১৭–১৮ মৌসুমে তিনি বোবো দিউলাসোয় যোগদান করেছেন। বোবো দিউলাসোয় এক মৌসুম অতিবাহিত করার পর বেরকানের সাথে চুক্তি স্বাক্ষর করেছেন। ২০২১–২২ মৌসুমে, তিনি ধারে বেরকান হতে মরক্কী ক্লাব সাফিতে যোগদান করেছেন।  ২০১৯ সালে, উয়াত্তারা বুর্কিনা ফাসো অনূর্ধ্ব-২০ দলের হয়ে বুর্কিনা ফাসোর বয়সভিত্তিক পর্যায়ে অভিষেক করেছিলেন। এর পূর্বে ২০১৮ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।  প্রারম্ভিক জীবন শেক জিব্রিল উয়াত্তারা ১৯৯৯ সালের ১৯শে সেপ্টেম্বর তারিখে বুর্কিনা ফাসোর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল উয়াত্তারা বুর্কিনা ফাসো অনূর্ধ্ব-২০ দলের হয়ে খেলার মাধ্যমে বুর্কিনা ফাসোর প্রতিনিধিত্ব করেছেন।  ২০১৮ সালের ২৪শে জানুয়ারি তারিখে, ১৮ বছর, ৪ মাস ও ৫ দিন বয়সে, ডান পায়ে ফুটবল খেলায় পারদর্শী উয়াত্তারা ক্যামেরুনের বিরুদ্ধে অনুষ্ঠিত ২০১৮ আফ্রিকান নেশন্স চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ১–১ গোলে ড্র করেছিল। বুর্কিনা ফাসোর হয়ে অভিষেকের বছরে উয়াত্তারা সর্বমোট ১ ম্যাচে অংশগ্রহণ করেছেন।  উয়াত্তারা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল বুর্কিনা ফাসো  ২০১৮  ১  ০ ২০২১  ৩  ০ সর্বমোট  ৪  ০  তথ্যসূত্র  বহিঃসংযোগ            বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বোবো দিউলাসোর ব্যক্তি বিষয়শ্রেণী:বুর্কিনাবি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ভিতেসে বোবো দিউলাসোর খেলোয়াড় বিষয়শ্রেণী:বোবো দিউলাসো স্পোর্টস অ্যাসোসিয়েশনের খেলোয়াড় বিষয়শ্রেণী:বেরকান স্পোর্টস রেনেসাঁর খেলোয়াড় বিষয়শ্রেণী:সাফি অলিম্পিক ক্লাবের খেলোয়াড় বিষয়শ্রেণী:বুর্কিনাবি প্রিমিয়ার লিগের খেলোয়াড় বিষয়শ্রেণী:বুতুলাহের খেলোয়াড় বিষয়শ্রেণী:বুর্কিনা ফাসোর আন্তর্জাতিক যুব ফুটবলার বিষয়শ্রেণী:বুর্কিনা ফাসোর অনূর্ধ্ব-২০ আন্তর্জাতিক ফুটবলার বিষয়শ্রেণী:বুর্কিনা ফাসোর আন্তর্জাতিক ফুটবলার বিষয়শ্রেণী:২০১৯ আফ্রিকান গেমসের প্রতিযোগী বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:ফুটবলে আফ্রিকান গেমস পদক বিজয়ী বিষয়শ্রেণী:বুর্কিনাবি প্রবাসী ফুটবলার বিষয়শ্রেণী:মরক্কোয় বুর্কিনাবি প্রবাসী ক্রীড়াবিদ বিষয়শ্রেণী:মরক্কোয় প্রবাসী ফুটবলার বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:২০১৮ আফ্রিকান নেশন্স চ্যাম্পিয়নশিপের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আলজেরীয় পেশাদার লিগ ১-এর খেলোয়াড় বিষয়শ্রেণী:জোনেস স্পোর্তিভ কাবিলির খেলোয়াড় বিষয়শ্রেণী:আলজেরিয়ায় বুর্কিনাবি প্রবাসী ক্রীড়াবিদ